Vista la convocatòria de vaga presentada per les representants de les treballadores de les empreses Clece, SA, La Bruixa, neteges generals i manteniments, SL, i Comertel, SA (registre d'entrada de 8 d'octubre de 2013), que està prevista per als dies 21 al 25 d'octubre de 2013, durant tota la jornada laboral, i que afecta totes les treballadores que realitzen el servei de neteja i cuina a les llars d'infants La Pomera, El Gavot, La Ginesta, Barrufets, Josep Pallach, El Passeig, i L'Airet, del Consorci d'Educació de Barcelona (Clece, SA), El Garbí, L'Espurna, L'Oreneta, Sant Roc, i El Tren (La Bruixa, neteges generals i manteniments, SL), L'Arrel, El Drac, i Dumbo (Comertel, SA);
Atès que el servei de neteja s'ha de considerar com un servei essencial per a la comunitat, ja que la seva interrupció afectaria drets fonamentals com el dret a la salut, d'acord amb els articles 15 i 43 de la Constitució;
Atès que s'han de garantir les màximes condicions higienico-sanitàries per tal d'evitar qualsevol risc de contaminació, valorant que el dret que s'ha de protegir és el de la salut;
Atès que l'autoritat governativa ha de dictar les mesures necessàries per tal de mantenir aquest servei essencial i garantir els drets constitucionals, tal com estableixen els articles 28 i 37 de la Constitució, tenint en compte que aquesta restricció ha de ser justificada i proporcional amb l'exercici legítim del dret de vaga, reconegut a l'article 28.2 de la Constitució;
Atès que la manca de neteja a les llars d'infants, on hi ha població infantil, pot suposar un risc sanitari, i tenint en compte la sentència núm. 584 del TSJ de Catalunya, de 18 de juliol de 2013, relativa als serveis mínims dictats per a un dia de vaga a les mateixes empreses, es considera adient, atès que en aquest cas la vaga durarà cinc dies, donar cobertura als serveis de neteja i de cuina, i establir uns serveis mínims que consisteixin en una persona per al servei de cuina i una altra per al servei de neteja, durant l'horari d'atenció a l'infant a cada centre, sempre que sigui necessari, d'acord amb l'informe sobre serveis mínims emès pel Departament d'Ensenyament, ja que aquests serveis estan garantits, en algun centre, amb personal propi del Departament d'Ensenyament;
Atès que, d'acord amb l'informe d'Ensenyament, en els centres de treball de L'Espurna, de Manresa, El Gavot, de Vilanova i la Geltrú, L'Oreneta, de Terrassa, Barrufets, de Sant Joan de Vilatorrada, Josep Pallach, de Gavà, El Tren, de l'Hospitalet de Llobregat, i el Passeig, de l'Hospitalet de Llobregat, caldrà garantir els serveis mínims de neteja i de cuina durant l'horari d'atenció als infants;
Atès que, d'acord amb l'informe d'Ensenyament en els centres de treball d'El Garbí, de Sant Adrià de Besós, La Ginesta, de Manresa, i Sant Roc, d'Olot, caldrà establir serveis mínims per al servei de cuina durant l'horari d'atenció als infants;
Atès que, d'acord amb l'informe d'Ensenyament, en els centres de treball de La Pomera, de Sant Joan Despí, caldrà garantir el servei de neteja durant l'horari d'atenció a l'alumnat;
Atès que, d'acord amb l'informe d'Ensenyament, en els centres de treball de L'Arrel, de Cervera, El Drac, de Vilanova i la Geltrú, Dumbo, del Prat de Llobregat, El Rossinyol, de Santa Coloma de Queralt, i L'Airet, de Barcelona, no s'estableixen serveis mínims per a aquestes llars d'infants, ja que el servei de neteja i cuina es garanteix amb personal propi del Departament d'Ensenyament;
Atès que un dels dies de vaga, el 24 d'octubre de 2013, coincideix amb una vaga general del sector de l'ensenyament, caldrà establir els serveis mínims corresponents per a les vagues de sector o vagues generals, és a dir, un terç de la plantilla;
Atès que en tràmit d'audiència les parts en conflicte han efectuat les seves propostes de serveis mínims, tal com consta a l'acta de 14 d'octubre de 2013;
Atès que s'ha demanat informe a la Direcció General de Salut Pública del Departament de Salut i al Departament d'Ensenyament;
La situació de vaga anunciada per les representants de les treballadores de les empreses Clece, SA, La Bruixa, neteges generals i manteniments, SL, i Comertel, SA, que està prevista per als dies 21 al 25 d'octubre de 2013, durant tota la jornada laboral, i que afecta totes les treballadores que realitzen el servei de neteja i cuina a les llars d'infants La Pomera, El Gavot, La Ginesta, Barrufets, Josep Pallach, El Passeig, i L'Airet, del Consorci d'Educació de Barcelona (Clece, SA), El Garbí, L'Espurna, L'Oreneta, Sant Roc, i El Tren (La Bruixa, neteges generals i manteniments, SL), L'Arrel, El Drac, i Dumbo (Comertel, SA), s'entendrà condicionada al manteniment dels serveis mínims següents:
a) Dies 21, 22, 23 i 25 d'octubre de 2013:
Una persona del servei de cuina i una persona del servei de neteja durant l'horari d'atenció als infants en les llars d'infants següents: L'Espurna, de Manresa, El Gavot, de Vilanova i la Geltrú, L'Oreneta, de Terrassa, Barrufets, de Sant Joan de Vilatorrada, Josep Pallach, de Gavà, El Tren, de l'Hospitalet de Llobregat, i El Passeig, de l'Hospitalet de Llobregat.
Una persona del servei de cuina durant l'horari d'atenció als infants a les llars següents: El Garbí, de Sant Adrià de Besós, La Ginesta, de Manresa, i Sant Roc, d'Olot.
Una persona del servei de neteja durant l'horari d'atenció a l'alumnat a la llar d'infants La Pomera, de Sant Joan Despí.
b) Dia 24 d'octubre de 2013: Un terç de la plantilla.
Les empreses, escoltat el comitè de vaga, determinaran el personal estrictament necessari per al funcionament dels serveis mínims que estableix l'article anterior, tenint en compte que s'han de dur a terme de manera rotatòria, per jornades, com a mínim.
Aquests serveis mínims, els prestarà, preferentment, si n'hi ha, el personal que no exerceixi el dret de vaga.
El cessament i les alteracions en el treball produïts pel personal necessari per al manteniment dels serveis mínims que determina l'article 1 seran considerats il·legals a efectes de l'article 16.1 del Reial decret llei 17/1977, de 4 de març, en relació amb l'article 54 del Reial decret legislatiu 1/1995, de 24 de març, pel qual s'aprova el Text refós de la Llei de l'Estatut dels treballadors.
Barcelona, 17 d'octubre de 2013